Държавен вестник, бр. 73, 2006 г., стр. 64

С Т Р .  64
Д Ъ Р Ж А В Е Н   В Е С Т Н И К
Б Р О Й  73
(5) За преминаване на местата по ал. 1 не се
връчва писмено предупреждение за движение
на влаковете при специални условия.
Чл. 390. (1) Местата, изискващи преминава-
не с ограничена скорост, се ограждат от двете
страни със сигнали за ограничение независимо
от това, дали се очаква влак или не.
(2) Начинът за ограждане на местата, които
трябва да се преминават с ограничена скорост,
е показан в приложение № 38 (фиг. 138, 139, 140,
141 и 142).
Чл. 391. В случаите, когато в определен учас-
тък на многопътна жп линия се извършва под-
новяване или механизиран среден ремонт на съ-
седните пътища, скоростта се ограничава на
25 km/h в съответствие с дължината  на участъка.
Чл. 392. В случай на извънредни обстоятел-
ства, налагащи преминаване на място по же-
лезния път със скорост, по-ниска от 25 km/h при
стандартните железопътни линии и по-ниска
от 10 km/h при теснопътните линии, и влакови-
ят машинист не е уведомен за това, влакът се
спира на предсигнално спирачно разстояние
пред мястото и се уведомява машинистът за раз-
решената за преминаване скорост.
Чл. 393. (1) Когато се налага в едно между-
гарие да се преминават две места с ограничена
скорост непосредствено едно след друго, но с
различни скорости, сигнализирането се извър-
шва по следния начин:
1. при движение в посока от по-ниското към
по-високото ограничение първото място се сиг-
нализира по чл. 390, а второто място се сигна-
лизира само със сигнал “Начало на ограниче-
нието” (приложение № 38, фиг. 143);
2. при движение в посока от по-високото към
по-ниското ограничение първото място се сиг-
нализира по чл. 390; предсигналът за второто
място се поставя на предсигнално спирачно
разстояние пред сигнала “Начало на ограниче-
ние”, но най-много на една линия отдясно на
сигнала за “Начало на намаление” за първото
място; указателят за второто намаление се по-
ставя под предсигнала за първото намаление
(приложение № 38, фиг. 143).
(2) Редът за сигнализиране по ал. 1 се прила-
га, когато мястото на ограничението с по-висо-
ката скорост е с дължина най-малко 500 m и
разликата между двете ограничения на скорост-
та е най-малко 10 km/h. Ако тези условия не са
налице, двете места се считат за едно и то се
сигнализира за по-ниската скорост.
(3) В едно междугарие не се допускат повече
от две места непосредствено едно до друго, които
налагат различно ограничение на скоростта.
Чл. 394. При преминаване на гаров коловоз
с ограничена скорост се спазват следните изис-
квания:
1. участъкът с ограничение на скоростта по
главен коловоз се огражда както местата на
текущия път на междугарието;
2. при ограничение от 25 до 40 km/h в нача-
лото на отклонителен коловоз при стандартни-
те железопътни линии и от 15 до 20 km/h при
теснопътните линии влаковият персонал се
уведомява от съседната гара със заповед за дви-
жение при специални условия или влакът се
спира пред входния светофор и се приема в га-
рата след уведомление от нарочно изпратен
постови стрелочник; предсигналът се поставя
над сигнала за ограничението в началото на
коловоза;
3. при ограничение в началото на отклони-
телен коловоз до 25 km/h при стандартните
железопътни линии и до 15 km/h при теснопът-
ните линии влаковият персонал се уведомява
от съседната гара със заповед за движение при
специални условия или влакът се спира пред
входния светофор и се приема в гарата след
уведомление от нарочно изпратен постови стре-
лочник; предсигналът се поставя над сигнала
за ограничението в началото на коловоза;
4. в случай че ограничението е във втората
половина на отклонителен коловоз, предсигна-
лът за ограничение може да се постави в нача-
лото на коловоза на разстояние не по-малко от
200 m пред сигнала за ограничение;
5. в случай че ограничението е на индустри-
ален железопътен клон и започва в началото
му, се поставя само сигнал за ограничение;
6. в случай че ограничението е на изходните
стрелки или на текущия път извън стрелките
на гарата, предсигнали за ограничение се пос-
тавят отдясно на главния коловоз и на отк-
лонителните коловози, през които неспира-
щите влакове преминават към мястото на ог-
раничението.
Чл. 395. (1) Преносимите сигнали по чл. 371,
383, 384, 385, 386, 387 и чл. 389, ал. 1, както и
преносимите указатели по чл. 388 и чл. 389, ал. 2
се поставят до железния път, като се поставят
на височина 1500 mm от долния ръб на табелата
до главата на релсата и с отстояние от оста на
коловоза до най-близката точка на сигналната
табела:
1. за междугарие—2500 mm;
2. за район на гара—2200 mm.
(2) На двойни и многопътни участъци, кога-
то разстоянието между два коловоза е такова,
че не могат да се изпълнят условията по ал. 1,
се допуска табелите да се поставят на отстоя-
ние не по-малко от 1800 mm от оста на колово-
зите и височина на горния ръб на табелата над
главата на релсата не по-малко от 760 mm.
(3) В зависимост от габаритните условия в
тунели и/или други места с ограничен габарит
се допуска преносимите сигнали да са с намале-
ни размери.
(4) В електрифицирани участъци се допуска
преносимите указатели, предсигнали и сигна-
ли за ограничение на скоростта да се поставят
на стълбовете за контактна мрежа.